Facebook vil sikre sine brugere bedre | Gadgets, trends og livsstil
Facebook vil sikre sine brugere bedre
written by Leif Bomberg 25. oktober 2016
Facebooks Sikkerhedscenter har eksisteret siden 2010 og centrets afdeling for bekæmpelse af online mobnings siden 2013.
Her kan Facebooks 1,7 milliarder brugere hente hjælp og gode råd til at føle sig mere sikre i det sociale netværk – hvordan man kan beskytte sig mod online misbrug og undgå chikane eller mobning.
Facebook har nu givet sit Sikkerhedscenter en ordentlig overhaling og relanceret tilbuddet med en række nye features og funktioner.
Desuden skal sikkerhedscentret være nemmere tilgængeligt for Facebook begyndere, og det findes nu på 50 forskellige sprog – inklusive dansk.
Facebook har samtidig hentet hjælp fra mere end 60 eksterne partnere og ekspert grupper for at gøre sikkerhedscentrets råd og vejledning så optimale som muligt.
De eksterne rådgivere er samlet i et Sikkerhedsråd (Safety Advisory Board). Det tæller bl.a. psykologer, kriminologer og organisationer med speciale i beskyttelse af børn og voksne i den hurtige internet verden.
Det er f.eks. Children International, The Family Safety Online Institute og Connect Safely – sidstnævnter er et online forum for teenagere og deres forældre.
Facebooks chef for Global Safety, Antigone Davis, forklarer, at det sociale medie ”skal holde sine brugere og deres informationer sikre og trygge, når de deler deres vigtigste øjeblikke med andre via et åbent miljø som Facebook.”
Hun understreger samtidig, at det forbedrede Center for forebyggelse af mobning – på engelsk Bullying Prevention Hub – skal kunne bruges af alle. Det er en ressource for både teenagere, forældre og undervisere, der oplever chikane online.
I det nye Sikkerhedscenter minder Facebook sine brugere om fem regler, de altid bør følge, når de vil gøre det mere trygt at færdes i verdens største sociale netværk:
Tænd for Facebooks to-trins verificering for at beskytte jeres privatliv.
Meld hver eneste aggressive eller seksuelt krænkende indlæg, I ser på Facebook.
Skab jeres egne private grupper og følgere. På den måde kan I sikre, at jeres indhold kommer til folk, som det er relevant for – venner, familie, kolleger osv.
Kig nærmere på, hvad I offentliggør om jer selv på Facebooks timeline, hvilke billeder I viser osv.
Tjek jeres Facebook indstillinger for privatliv og sikkerhed og justér dem om nødvendigt.
Facebooks timing af lanceringen af det nye forbedrede Sikkerhedscenter er i øvrigt lidt interessant:
Det kommer f.eks. kun en uge efter, at Facebook meddelte, at man vil løsne lidt på sine regler for brugernes publicering af indhold. Flere fotos af f.eks. vold og nøgne mennesker muligvis også mere anstødelige indlæg vil blive tilladt, så længe de har en særlig nyhedsværdi.
Facebooks skridt kom efter, at norske aviser skabte en stor international protest storm mod, at det sociale medie havde censureret det berømte ”Napalm Girl” fra Vietnam krigen bort.
Desuden købte Facebooks ærkerival Twitter forleden to selskaber med speciale i sikkerhed. Twitter har nemlig store problemer med at kontrollere chikane og ”trolls” i sit sociale medie….
Facebook vil sikre sine brugere bedre was last modified: oktober 25th, 2016 by Leif Bomberg
brugersikkerhedcyber bullyingFacebookonline chikanesikkerhedscenter
Facebook viser ”bestil mad” knap